شەفەق نیوز/ سەرچەوەیگ
ئەمنی، ئمڕوو شەممە، خەوەردا لە کوشیان چوار کەس و خوەیکوشتن کەسیگ و زەخمداری سێیان
تر، و هەمیش تەرم دوو خنکیاگ دەرکریا، لە ناوچەیلیگ جیاجیا لە بەغداد پایتەخت.
سەرچەوەگە ئەرا
ئاژانس شەفەق نیوز وت: مرافەیگ وە قسە کەفتە ناونی دوو هووز لە شار سەدر، رەسیە چەک
و تەقەکردن، و یەک کەس لە مرافەگە و ژن ریواریگ لەلی بوینە قوربانی.
وتیش؛ هێزیگ ئەمنی
رەسیە شوین رووداوەگە، باوجی تەقەکەرەیل وەرەو شوون نادیاریگ واین.
هەمیش وت: هاووڵاتییگ
لەوەر هووکارەیل نادیاریگ لە ئاوای زەهەب ئەبیەز لە قەزای ئەبو غرێب خوەشک خوەی خوەی
کوشت،  و تاوانبارەگە دەسگیر کریا.
هەرلیوا، گەنجیگ
لە داڵگبوی ٢٠٠٤ کەفتە وەر تلاتن ماتۆڕسکڵیگ لەناوچەی زەعفەرانیە.
لە رووداو جیایگ،
خوەنەواریگ لە زانکۆ خوەی خستە چەم دیالە لە ناوچەی جسر دیالە و خوەی کوشت، و تەرمەگە
دراوردن و بردنەی وەرەو پزشک دادوەری.
سەرچەوەگە نشان
دا ک دوو برا تەقە لەبان دوو کابرای کاسپکار کردن، لەوەر مرافەیگ لەبان بڕێ پویل لە
ناوچەی عوبەیدی.
و کابرای بیکاریگ
وە گولەیگ دەنگی دەسکرتیگ لە ناوچەی حوریە زەخمدار بوی.
لەلاییگ تر، سەرچەوەگە
ئەرا ئاژانس شەفەق نیوز وت: پۆلیس ئاوی تەرم خوەنەواریگ لەداڵگبوی ٢٠٠٣ لە چەمیگ لە
ناوچەی فەحامە دراورد.
وەزارەت ناوخۆ
لە بەیاننامەیگ رەسیە ئاژانس شەفەق نیوز وت: مەلەوانەیل پۆلیس ئاوی تەرم کوڕیگ ١٤ ساڵان
لە چەم دیجلە دراوردن.
